**ΕΚΔΗΛΩΣΗ-ΣΥΖΗΤΗΣΗ ΓΙΑ ΤΗ ΝΕΑΝΙΚΗ ΠΑΡΑΒΑΤΙΚΟΤΗΤΑ**

Την **Τετάρτη 03 Απριλίου 2024** και ώρα 18.00 έως 20.00, η Επιμελήτρια Ανηλίκων του Δικαστηρίου Ανηλίκων Αγρινίου, κα Ευτυχία Μανιάκη, παρουσίασε σε γονείς και εκπαιδευτικούς του Σχολείου μας τον «Χρηστικό Οδηγό Γονέων» που εξέδωσε το Υπουργείο Δικαιοσύνης, στο πλαίσιο δράσεων για την πρόληψη της νεανικής παραβατικότητας. Η παρουσίαση του «Οδηγού» έγινε μετά την εισήγηση της κυρίας Μανιάκη, με θέμα : *«Παραβατικότητα ανηλίκων: Πρόληψη και καταστολή».* Ακολούθησε συζήτηση με τους γονείς.

Εκ μέρους του Συλλόγου Διδασκόντων του σχολείου, ευχαριστούμε την κα Μανιάκη για την εισήγηση και την παρουσία της στο σχολείο μας.